GERTAKIZUNIK GARRANTZITSUENA…
…GIZONA ILARGIAN IBILI ZENEZ GERO
Zure eskuina… Zure eskuina, Janvier andereñoa!
Ez zaitez ernegatu.
Frenatu! Frenatu! Enbragea kendu, gelditu egingo zaizu eta!
Gelditu egin zaizu!
Ez utzi inoiz oina enbragearen pedalaren gainean.
Hamaika aldiz esan dizut.
Ez eutsi hain gogor bolanteari, ez da hegan joango!
-Zergatik deitzen zaio bolantea? -Izan gaitezen serioak!
Berde dago. Aurrera.
Berdea, eta horiek pasatzen! Oinezko alprojak!
Sartu enbragea poliki. Lehenengoa, eskubitara.
Kontuz andrearekin. Kontuz!
Baina utziozu pasatzen!
Mugi, poliki.
-Intermitentea! -Piztu dut.
Orduan, itzali. Badakite jiratu behar duzula.
Enbragea atera, bestela… Horra!
Berriz gelditu zaizu! Etsita naukazu.
-Ez didazu entzuten. -Bai horixe!
Baina ezin dut dena egin: bolantea, frenoa, enbragea, intermitentea…
Gidatzeko era landu behar duzu. Ezin zara hurrengo saiora aurkeztu.
Ez duzu nahikoa aurreratu.
-Bihar 5etan? Konforme? -Bai, Mazetti jauna.
Ez negar egin. Ez du ezertarako balio.
Ez, Mazetti jauna. Agur.
Bihar arte.
Furgonetaren ardatza… Izorratuta!
-Kaka putza! -Oraintxe esan duk.
Edgar Quinet biribilgunean, azokaren erdian, matxura!
Enbragea sartu nik, eta trastea erotu!
Ez atzera, ez aurrera!
Eta Nanty jaunak datorren astean dik gidatzeko azterketa.
-Suerte txarra, ezta? -Beste bat alokatuko dugu.
Lasai, Nanty jauna. Aterako duzu gidabaimena.
-Hiruretan? -Bai. Bihar arte.
Ez hago ondo?
Buruko minez nagok. Hementxe! Zanpatuta zaukaat kaskezurra.
-Ez duk itxura onik. -Ez?
-Txuri hago. -Txuri nago?
Txuri-horia!
Goazemak Paulenera. Bi pastilla hartu.
Ezin diat. Seietan Martin etortzekoa duk.
Tira! Hogei gutxi dituk. Badaukak astia.
Tira, goazemak.
Eder hago!
Bai? Ez, Soumain naiz. Itxoin. Irène duk.
Kaixo, maitea.
Zinemara joango ginela hitz eman diot Lucasi.
Buruko minez nago.
Hartu bi pastilla.
Ez da nire errua, hemen daukat mina.
Ez da zure errua, baina Lucasena ere ez.
Agur, hurrengo bezeroa etorri da. 7'30etan joango naiz etxera.
Maite nauzu? Jakina, ez da erantzun bat.
Infernu bat da zuen auzoan aparkatzea.
Hiru aldiz eman diot etxe sail honi buelta aparkatu aurretik.
Eseri hemen.
-Izugarri itsusiak dauzkat, ezta? -Ez esan?
-Ez al zaizu iruditzen? -Lehor itxura dute.
Janine, prestatu "biocéboral 3" bat xanpua eman ondoren.
Moztu egingo ditugu?
-Primeran! Kopeta agerian. -Politagoa da.
-Zenbat da? -Sarah, moztea eta…?
-Kizkurtzea! -Orduan, 88.
90 eta 100. Mila esker. Agur, Maire andrea.
-Kaixo, Irène. -Zer moduz zabiltza, Clarisse?
Gaizki. Garai hauetan ondo ezin! Eta ibili, zertarako eta nora?
Sarah! De Saint-Clair andrea iritsi da.
Garondoa arinduko dizut, alboak ageriago uzteko.
Kaixo, neskak!
-Kaixo, ama. -Kaixo, laztana.
-Kaixo, Lucas. -Hortz bat kolokan daukat.
Erakutsi. Ez da ezer.
-Zinera joango gara arratsean? -Ez, aita buruko minez dago.
Ez gelditu nire hanketan, traba egiten didazu.
Bi pastilla har ditzala. Hitz eman didazu.
-Beste arrats batean joango zara. -Bai, baina ez da atsegina.
Zoaz etxera. Ez zait gustatzen zu hemen ibiltzea. Etxeko lanak egin.
Bai. Hortza erortzen bazait, bururdi azpian utziko dut.
-Bai, laztana. -Agur, Lucas.
-Sagutxoan sinesten du oraindik? -Bai. Sagutxoa, Père Noël…
Lotsagarriak iruditzen zaizkit sineskeria horiek guztiak.
Maitagarriz, saguz eta Jainkoz betetzen badiegu umeei burua…
…heldu penagarriak egingo ditugu.
Sagu eta maitagarrietan, konforme, baina Jainkoa existitzen da!
Hara bestea! Entzun duzu, Irène?
Nik dena sinesten dut. Gauza guztiekin harritzen naiz.
-Dena irensten duzu. -Badakit ume izaten.
-Hiru saldu ditut bi hilabetean. -Hara! Mauka ederra!
-Garestiegia da. -Daukanak ikusi egiten du, ordea!
Masen hezkuntza da, gainera.
Ergel-masa, zera! Irudi bidezko ergelkeria
Koloretan edo ez, kakaputz ederra saldu didak: lausotua eta saltoka!
Bihar joango nauk hire etxera. Trastea egokitu, eta kitto.
Primerako hodia dik. Koloretakoa probatu behar huke.
Nire alababitxiak gidabaimena atera nahi dik.
-Zenbat urte ditu? -18.
Datorrela bulegora.
-Kaixo, mundu guztia. -Kaixo, bakarra.
Lau sarrera ditiat gaur gauerako. Nahi dituk, Soumain?
Kaka! Koinatuaren etxera noak. Ona al da kontua?
Aretoa beteta! Mireille Mathieu. Nahi al dituk, Marco?
-Buruko minez nagok. -Har itzak. Pasatuko zaik.
Nahi dituk, bai ala ez? Bestela, patrikan sartu, eta kitto!
-Nagusi, gauza bera. -Nik ere bai.
Nahiago nikek larunbatean joan.
Ez duk nahiko hire ordez ni joatea, ezta? Tori.
Hiru hartuko ditiat.
Egingo al dugu binakako bat makinan?
Estatu Batuetatik etorri berria zara. Zer moduz han?
Oso ondo. Izugarrizko harrera egin didate.
-Utzi. Bakarrik eroriko zaizu. -Ez dut irentsi nahi.
Bost astez egongo naiz Parisen kantari, pozik asko.
Hitz egidazu zure errepertorio berriko kantuez.
Bere ahotsa gustatzen zait. Ramona Martínez da.
Ez, Mireille Mathieu da. Ramona Martínez aktorea da.
Gorde zure gauzak. Mahaia jarri behar dut.
-Ez dut bukatu. -Gurasoak laster etorriko dira.
-Nazkantea zara, gero! -Eta zu gaizki hezia. Baboa!
-Arratsalde on, Chiron andrea. -Baita zuri ere, jauna.
-Ez al nauzu agurtu behar? -Hortz bat kolokan daukat.
Ondo dago. Odolik ere ez dario.
Telebista izorratuta dago, ez da ezer ikusten.
Leboeuf konpontzera etorriko da. Itzali, bista hondatuko duzu eta.
Eta 65 urterekin, betaurrekoak beharko dituzu.
-Ez al goaz zinemara? -Ez, Mireille Mathieu ikustera.
-Primeran! Eta buruko mina? -Hobeto. 3 sarrera eman dizkidate.
Etxeko lanak bukatzera noa.
Bihar arte. Hor utzi dizkizut tomateak, oilasko hotza eta gazta.
Mila esker, Chiron andrea. Bihar arte.
Hara! Txirrina jotzera nindoan.
-Kaixo, Ginou. -Kaixo, Marco. Irène ez dago?
Berehala etorriko da. Bobino-ra goaz eta.
Horra! Dendan gelditu behar nuen.
-Nire errua da. -Ez, gizona. Hor dator!
-Kaixo, Ginou. -Kaixo, laztana.
Hau Jean-François Certitude da, adiskide farmazialari bat.
Zuri hau ekartzera etorri gara.
Zer?
Aurpegirako edergarri bat, prestatu berri dudana. Aparta da.
Marcok ere erabil dezake. Gizon-emakumeentzat da.
-Banoa. Antzerkira zoazte eta. -Antzerkira? Aurreneko berria!
-3 sarrera eman dizkidate. -Primeran!
Berandu iritsiko zarete. Ikusi duzu betazaletako margoa?
Fosforezentea da gauez. Zoragarria, ezta?
Barre egiten dit! Pozten naiz. Agur, maiteak.
Lagunduko dizut.
-A, nire otsoa! -"La mia topolina"!
-Zer da hori? -Arratoitxo moduko bat.
-Arratoitzat naukazu? -Ez dakit nola den frantsesez.
Hori erraza da. Maite nauzu?
Zu baizik ez zaitut maite.
Goazen ba antzerkira. Ez al duzu buruko minik?
Oso gutxi. Arratsaldean zorabio bat izan dut, gidatzen.
Oilaskoa berriz!
Hori gibela da. Min ematen al dizut hemen?
Ez, baina ez zara niri min emateko bezain indartsua.
Orduan, ez da gibela.
Lucas, mahaira, lehen partea galduko dugu eta!
Gehiago?
Eguzkia du bere begi handietan. Bere ahotsa zeru urdin bat da.
Hona hemen: Mireille Mathieu.
Ez mugitu gehiago. Zer duzu?
Barkatu, ondoezik nago.
-Nora doa aita? -Etorriko da, laztana.
Afaria trabatuta geratu zait.
-Oka egin duzu? -Bai, baina ez nago hobeto.
-Zer esaten du aitak? -Ezer ez, laztana.
Ez nago batere ondo. Etxera noa. Zu gera zaitez.
Ezta pentsatu ere. Elkarrekin joango gara.
-Bagoaz, Luca. -Ez da bukatu.
-Aita ez dago ondo, etxera goaz. -Kaka, ez da bukatu!
Ixo eta etorri nirekin!
-Gabon, laztana. -Gabon. Bueltatuko gara, ezta?
-Debalde ez bada ere bai? -Hitz ematen dizut.
-Negarrez ari zara? -Ez, potxolo. Lo egin.
Gabon, amatxo.
-Zer duzu, baina? -Ezer ez, laztana.
Bai, negarrez ari zara eta.
-Zer duzu ba? -Zerbait gertatzen bazaizu, akabo!
-Zer gertatuko zait ba? -Auskalo!
Gauza batzuk gainera erortzen zaizkizu, gutxien espero duzunean.
Robin andrearen senarra: arratsean buruko minez, biharamunean, hilda!
Drama bat egiten ari zara. Nik ez dut ezer. Ondo nago orain.
Indigestio bat izan da. Oilaskoa trabatu egin zait!
Nik gauza bera jan dut eta ez nago gaixo.
Ez da normala. Medikuarengana joan behar duzu.
Indigestio batengatik ez da medikuarengana joan behar.
Mesedez, Marco, egidazu mesede hori.
Delavigne oso mediku ona da. Neuk hartuko dizut hitzordua.
-Bihar ez dut astirik. -Ez zara jatorra.
Inoiz ez didazu atseginik eman nahi.
Ederki, joango naiz. Baina dirua botatzea da.
Mediku jendearen eskuetan eroriz gero, akabo!
De Mazetti jauna.
Eseri.
Ez zintudan ezagutzen, Irène aspaldiko bezeroa den arren.
-Ez zaudete ezkonduta? -Ez. Tira, bai eta ez.
-Bai eta ez? -Ezkonduta egon nintzen.
Irène eta biok elkarrekin bizi gara.
Ez zaudete ezkonduta. Ez duzue umerik.
Bai, mutiko bat dugu. Ez nengoen dibortziatuta Irène ezagutzean.
Betiko kontua. Zenbat urte ditu gizontxo horrek?
Zortzi urte.
Zer duzu, de Mazetti jauna?
-Mazetti, "de"rik gabe. -Ez dio axola.
Tira ba, kontaidazu.
Ondoezik nago. Zorabioak eta buruko minak ditut.
Zorabioak, buruko minak…
Ikusagun.
Erantzi zaitez.
-Goikoa? -Nola goikoa?
-Alkandora? -Bai, alkandora.
Eser zaitez.
Atzo arratsean, kilikolotuta sentitu nintzen.
Kilikolotuta? Ireki ahoa. Esan "A".
Eztula egin.
Mihia arrosa eta arina duzu, begia freskoa eta garbia.
Ondo. Etzan zaitez.
Erantzi barruko arropa.
Egia da. Gutxien espero duzunean erortzen zaizu gainera.
-Buruko min bat, eta akabo. -Tira, tentsioa oso ondo duzu.
Bihotza ondo dago. Gizonak eskuzabala izan behar du.
-Askatu gerrikoa. -Galtzetakoa?
Galtzetakoa, bai.
Gizentzen hasia zara. Kirola egin behar da.
Zure adinean, egizu kontu. Zenbat urte dituzu?
41.
Tenisa, golfa, ekitazioa, nahi duzuna.
-Zertan lan egiten duzu? -Irakaslea, edo begiralea.
-Autoeskola bat dut. -Egun osoa autoan eserita!
-Hori oso kaltegarria da. -Kaltegarria?
Ez mugitu! Bitxia da, gero. Zer afaldu zenuen atzo?
Oilaskoa.
-Errea? -Bai, errea.
Ez, ez mugitu.
Ez duzu sexu-arazorik?
-Ez dut uste. -Ez duzu uste.
Ez mugitu.
Bitxia da benetan!
-Beldurtuta naukazu. -Arnasa hartu indarrez.
-Arnasa bota. -Ez da larria.
Sakon. Jantzi zaitez.
Ez da niregatik, emaztearengatik eta umeagatik baizik.
Zerbait gertatuko balitzait… Bera ume batekin bakarrik…
Andreak lan egiten du, ordea. Ez da gauza bera.
Nahiago dut egia jakin. Larria al da?
Ez, ez da larria. Bitxia da.
Berez, ez da gaixotasun bat. Kasu bat… Nola azalduko nizuke?
Benetan esaten dizut, dena esan diezadakezu.
Aski bitxia da. Handituta zaude.
Puztuta zaude, haurdun bazeunde bezala.
Zer diozu?
Bai, lau hilabeteko bazeunde bezain puztuta zaude.
-Orduan, ez da larria. -Ez da larria, ez.
Baina txundigarria da gizon batengan.
Bai, noski. Baina, horrez gainera, dena ondo dago?
Sasoian zaude. Baina ginekologo batengana joan behar duzu.
Ginekologo bat?
Hitz potoloa da hori gizonentzat, baina egon lasai.
Ez zara benetan ari… Txantxetan ari zara!
Ez nago ezertaz ziur. Galdezka ari naiz, besterik gabe.
Ez kezkatu. Kontrol huts bat da. Ordubete, eta ziur egongo gara.
Gérard? Delavigne naiz.
Bai, oso ondo. Kasu txundigarri bat daukat.
Zuk aztertzea nahi nuke. Bai, presa du.
Bihar, 9etan? Itxaron, baieztatuko dizut.
-Bihar 9etan, ondo? -Bai, moldatuko naiz.
Bai, 9etan ondo. Zenbat hilabeteko?
Lau bat.
Galdetuiozu berari ea noiz izan duen azken hilekoa.
Ezohiko kasu bat da. Nire bezero on baten laguna da.
Chaumont oso gizon lanpetua da. Baina azkar eman digu hitzordua.
Bitartean, berehala hasiko zara dieta hau egiten.
-Eta horrela? -Saltoka, hala ere.
-Eta horrela? -Kaka putza; okerrago.
Lerroak pasatzen dira, horrela…
Hor ia-ia.
Ez dago gaizki, baina hobetu dezaket.
Ondo dago. Oso ondo.
Ikusten? Hori da Ramona Martínez.
Aita, hortza erori zait!
Hobeto dago, baina koloretako bat erosi behar zenuke.
Orain, ez, autoa ordaintzen ari naiz. Aurrerago…
-Zerbait hartu nahi duk? -7,30ak dira? Ez diat astirik.
-Zenbat da? -Ezer ez. Bihar arte.
Zer erosi duzu? Marrubiak! Primeran!
Marrubiak sasoi honetan! Neurria galduta zabiltza!
-Ikusi ditut, eta gogoak eman dit. -Eta hau zer da?
Liburu bat. Itzali telebista eta egin etxeko lanak.
Ama etortzerako, atzeratuta ibiliko zara.
-Bai? -Afaria prest dago. Banoa.
Eskerrik asko, Chiron andrea, bihar arte.
Ama, hortza erori zait. Bururdi azpian jarri dut.
Erakutsi. Irribarre egin. Non dago aita? Etorri da?
Laztana, zer moduz zaude? Ez zaude gaizki, behinik behin?
Ez, ondo nago. Irakurtzen ari nintzen.
-Ez dizu ezer larririk aurkitu? -Ez.
-Ez dirudizu oso ziur. -Esaten dizut, ezer larririk ez.
Gogaikarria da. Kontuz ibili behar dut.
-Kontuz, zerekin? -Denekin eta ezerekin ez.
Oilaskoa berriz ere!
Chiron andrea jatorra da, baina ez du irudimen handirik.
Lucas, eskuak garbitu, eta mahaira.
-Sasoian zaudela esan dizu? -Bai, sasoi onean, morala ere bai.
Doktore ona da. Amari dirua utzi zion behin, porrot egin ez zezan.
Baina hori kontatu dizut inoiz.
Nahiago dut hau, kezka bizian egon bainaiz egun osoan.
Ezagutzen nauzu, okerrena espero nuen. Zer da hau?
Medikuntzako hiztegi bat. Lehen erosi dut.
Hori irakurtzen ari zinen sartu naizenean?
Bai, mikrobioen bizitza. Oso interesgarria da.
Mikrobioak interesatzen zaizkizu orain? Tuntuna naizela uste duzu?
Ez, laztana! Ez negar egin, nire oilandatxoa. Ondotxo dakizu…
Ez, ez dakit ezer! Egia ezkutatzen didazu.
Kezka saihestu nahi didazu, baina indartsua naiz!
Ez negar egin, ama. Gaiztoa! Negar eginarazi diozu amari!
Ez, laztana. Lasai. Aita gaixorik dagoelako nago triste.
Orain, utz gaitzazu. Aita oso jatorra da.
-Baina gose naiz. -Hasi jaten, bagoaz.
-Marco, maitea, esadazu egia. -Esan dizut. Ez dut ezer larririk.
Begira!
-Ikusten duzu ez nagoela gaixo. -Egia da?
-Ez dizut ba esan? Sinesten didazu? -Bai, sinesten dizut.
Zerbait gertatuko balitzaizu, hilko nintzateke.
Ezingo nintzateke bakarrik bizi, bakarrik borrokatu.
Gasa ireki edo neure burua botako nuke. Sinesten didazu?
-Bai. Ez zara gose? -Bai. Goazen afaltzera.
Marrubiak otsailean! Zer erokeria!
Zer goxoak!
Lucasez haurdun nengoenean, marrubiak nahi izaten nituen.
Zer duzu? Min duzu?
Giltzurrunetako mina dut. Ez da ezer.
Eserita egoteagatik da. Ez gara behar adina mugitzen.
Kirol pixka bat egin behar genuke: igeriketa, tenisa…
…Soumain-ekin Monthléryra autoak ikustera joan ordez.
Ametsetan ari al naiz edo ez du gatzik?
-Medikuak gatz gutxiago agindu dit. -Gaixoa!
-Ama, bukatu dut. -Garbitu esku-hortzak, eta ohera.
Ezin ditut botak kendu.
Sagutxoari ez ahal zaio ahaztuko nire hortzaren bila etortzea!
Badakizu sagutxoak ez duela ezer ahazten, azkar lo hartzen baduzu.
Baina sagutxoa ez al da amaren sagutxoa izango?
-Zer esan nahi duzu? -Ez al zara zu sagutxoa?
Ni? Ohera noa, leher eginda nago eta.
Bost axola! Ondo ikusiko dut, lo ez banago.
Akabo. Ez du gehiago sagutxoan sinetsiko.
Handitzen ari da kontu horretarako.
Beste ume bat behar genuke. Pena da zuk nahi ez izatea.
Ez dut ezetz esaten, baina oraindik badugu astia.
Ikusi duzu bere hortz txikia? Polita da benetan!
Zer moduz joan zaizu eguna, medikuaz gainera?
Hainbestean. Furgoneta baten atzetik aspertuta ibili naiz.
-Esan al dizut? -Zer?
Furgonetaren ardatza izorratu egin da azterketa bezperan.
-Soumain gozoa zegoen. -Ez da bere errua.
Gozoa zegoen, hala ere.
Ez al didazu galdetu behar zer moduz joan zaidan eguna?
Bai, galdetuko dizut.
Hiru bezero berri izan ditut.
Aretoa handiagoa balitz, bi bider gehiago irabaz nezake.
Janinek alde egingo didala uste dut. Haurdun egongo da.
Ez dit ezer esan, baina irudipena daukat.
Emakumeen artean, gauza horiek sentitu egiten dira.
Traba egiten badizut, esadazu.
Ez, laztana, baina nekatu samar nago.
Berdin dio, hurrengoan izango da. Itzaliko dut?
Gehiegi kezkatzen zara. Medikuak esan dizu ez zela larria.
-Badakit, badakit. -Gizentzen ari zara, gizona!
Argaldu egin beharko duzu!
Egun on, laztana. Esnatu. 8ak dira.
Egun on, ama.
Ama, sagutxoak libera bat ekarri dit. Zeken samarra da.
Libera bat! Zer egingo dut horrekin?
Libera bat dirutza da sagutxo batentzat.
Jantzi oinetakoak.
-Kafea prest duzu. -Banoa.
Zatoz, laztana, katiluan duzu.
-Bero dago. -Putz egin.
Berandu zabiltza. Ez duzu eskola bat laurden gutxitan?
Ez.
Hitzordu bat dut 9etan. Eta bertan behera utzi dut eskola.
-Hartu ogi xigortu bat. -Ez dut astirik.
-Agur, ama. -Agur, pottoko.
-Agur, aita. -Agur, laztana.
-Espezialista batengana noa. -Eta ez didazu ezer esan!
-Zurekin joango naiz. -Ez.
-Hori zen, beraz. -Hori, zer?
Nik uste baino larriagoa.
Ez zenidan ezer esango, galderez estutu izan ez bazintut.
Bai, esango nizun.
-Zer-nolako espezialista? -Gaixotasun orokorren espezialista.
Adarra jotzen didazu? Ez duzu frantsesez bikain hitz egiten…
…baina hori ere entzun behar! Gaixotasun orokorren espezialista!
Zer duzu? Zurbil zaude?
Geldituko al zara?
-Intermitentea, tuntuna! -Izorrai, baboa!
Marco, maitea! Esadazu egia.
Zorabioak ditut. Jirabiran dabil dena.
Marco, jakin egin nahi dut. Ez nazazu kezkatuta utzi, arren!
Begiradazu aurpegira! Larria da, ezta?
Haurdun nago!
-Hortaz, irakasle? -Zalantzarik ez: 4 hilabeteko dago.
-Zoragarria da! -Andrea mugitu egin da.
-Bere onera dator. -Berriak aztoratu egingo zuen.
Irene, nire oilanda!
-Zitala! -Nire maitagarritxoa!
Ez ukitu, nazka ematen didazu.
-Lasai, andrea. -Engainatu egin nau. Akabo!
-Doktore, azalduiozu. -Ez hurbildu, inolaz ere!
-Izugarria da. -Esan behar dizut, andrea…
Ez dago zer esanik! Hemen geratu zait. Penagarria da!
Ez nahitaez.
Zer esan nahi duzu?
Esan nahi du ez dela nahitaez "penagarria", itxurak itxura.
-Ez al da hala? -Hala da.
-Baina zer da kontu hau? -Entzuiozu.
-Beraz, egia da? -Bai, senarra haurdun daukazu.
-Haurdun, norengandik? -Zugandik, andrea.
Ez da egia izango! Sineskorra naiz, baina ez hainbesteraino.
Ume bat eduki dugu elkarrekin. Badakit zertaz ari naizen.
Eta, orduan, erabat normala zen; hala uste nuen, behintzat.
Ez saiatu ni umiliatzen. Hori oso erraza da eta!
Hala da, zure senarra behar bezala osatua dago.
-Eta ez da homosexuala ere. -De Delavigne, mesedez!
Homosexualek ez dute umerik. Umea gizon-emakumeen kontua da.
Kasu honetan, inbertsio bat da, edo, hobe, transferentzia bat.
-Erotu egingo naiz! -Eta ni, zer? Umea nik daukat!
Eseri, mesedez.
Mazetti andrearen erreakzioa normala da erabat.
Gertaerak emango du zer esana, bai horixe.
16. mendean, Wov Tch'eng poeta txinatarrak aipatu zuen jadanik…
…gizon haurdunen kasua, "Mendebaldera bidaia" obran.
Mazetti jaunaren ondoezak behar bezala argitu daitezke.
Txosten bat egin dut nazioarteko medikuntza-kongresurako.
Zure kasuak ezin hobeki argitzen du nire tesia…
…eskasiaz eta oreka hormonal hautsiaren ondorioez.
Miragarria da, ikusiko duzue. Barkatu, irakasle.
Mundu faltsutu batean bizi gara. Gizonak aspaldi galdu zuen sena.
Zein da gure etsairik beldurgarriena? Janaria.
Egunero jaten dugun janari lotsagarriki manipulatua.
Produktu artifizialak jateak erabat aldatu digu organismoa.
-Oilasko hormonadunaren teoria. -Ai ene!
Azken 10 urteotan gure bezero batzuen aldaketa egiaztatu dut.
Hormona batzuen abusuak eragina du gizonen gizontasunean.
Ile-sistema bakandu egiten da.
Titiak sumatzen dira. Ahotsak apaltasuna galtzen du.
Gizon oldarkorra baretu egiten da, eta gero eta sentiberago bihurtzen.
Hortik erditzera urrats bat besterik ez dago.
Eta urrats hori egin berria dugu.
Liluragarria da, ezta?
Zu zaitugu aldaketa-gizarte baten lehen biktima, edo lehen hautatua.
Milaka gizon erdituko da laster, ziur esaten dizut.
Eta zuretzat… Zuretzat, oilaskoari zor zaio aldaketa hori.
Ez noski. Badaude beste faktore batzuk, zientziarentzat ezezagunak.
Zer dakigu sendagai jakin batzuek epe luzera duten eraginaz?
Baliteke oraintxe merkatuan salgai egotea produkturen bat…
-…gizonaren ugalketa eragiteko. -Antipastilla moduko bat.
Nire maite gaixoa!
Gatzik gabeko dietarekin segitu behar duzu…
…tabakoa eta alkohola erabat utzi.
Eta kirol gogorrak baztertu, jakina.
-Bukatu zaizu Monthléry. -Hori da dena?
Haurdunaldi bat da, ez gaixotasun bat.
Hilabetero etorri beharko duzu. Neuk aztertu nahi zaitut.
-Barkatu nire erreakzioa. -Harritu egin zara.
Harrituta, hori da! Ez nuen halakorik espero.
Ez dut tartean sartu nahi, baina ezin zaio erradiografia bat egin?
Ez. Arriskutsua da umearentzat. 7. hilabetean arriska gintezke.
-Ama gozoa jarriko da! -Hobe ez gehiegi aipatzea.
Iragar ezazu. Neuk aurkeztuko dut zure kasua…
…nazioarteko medikuntza-kongresuan.
Sineskeriaz, nahiago nuke kontu hau gehiegi ez aipatzea.
Biak merkataritzan ari gara. Eta jendeak asko hitz egiten du.
Irakasleak guk baino gehiago daki.
Zaila da, gero, horrelako gertaera bat isilean gordetzea.
Zure kasuak interes handia du zientziarentzat.
Sekulako iraultza da gure espeziearen historian.
Gizarte berri bat jaiotzera doa.
Inoiz ez bezalako gertaera bat da; prentsaurreko bat egingo dugu.
-Badakizu zer den hau? Pila daude. -Noranzko debekatua?
Primeran! Debekatua…
Eta hau?
-Mobylette bat da. -Mobylette itxura al dut nik?
Trenaren pasabidea.
Ondo ikasi beharko duzu errepide-arautegia.
Azterketan, ez dute txantxarik egiten horrekin.
-Mazetti jauna? -Itxoin pixka bat.
Tori ale bat. Errepikatu etxean emaztearekin, ondo-ondo ikasi arte.
-Ondo da, Soumain jauna. -Agur, Blérot jauna.
-Andrea? -Andereñoa.
Ramona Martínez naiz.
"Neguko solstizioko requiema" entsaiatzen ari naiz.
Scarpia-ren maitalearen rola…
-Eta gidatzen ikasi nahi dut. -Mazetti jauna ez dago…
…baina hitzordua hartuko dizut. Nik kamioietakoa irakasten dut.
-Goizez edo arratsaldez? -Goiz beranduan. Eguerdian ia.
Marco, hiretzat duk.
Ramona Martínez. Goldensteinen obra bat entsaiatzen ari naiz…
…eta hitzordua hartu dut biharko zurekin. Ondo?
-Zer ordutan? -Eguerdian.
-Bihar arte. -Bihar arte.
Zoratzen nago. Oso dibertigarria izango da.
-Ezagutzen duk? -Telebistan ikusi diat.
-Joan al haiz medikuarengana? -Bai.
-Zerbait aurkitu dik? -Ez, ez.
Nekea, ezta? Hau itxi, eta 15 egun negu-kiroletara joan behar genikek.
Bukatu duk kirola, niretzat. Oraingoz, behintzat.
-Medikuak debekatu dik? -Bai, kirol gogorrik, ez.
-Zerbait aurkitu dik, beraz. -Jakina.
-Larria? -Serioa. Ez huke inoiz asmatuko.
-Bihotza. -Ez.
-Esan ba! -Ez didak sinetsiko.
Bota!
Haurdun nagok.
Ez nekien hori gizonei gerta zekiekeenik.
Berria duk.
-Popatik sartu al ditek? -Ukabila muturrean jartzea nahi?
-Janariarekin dik zerikusia. -Zer jan duk?
Oilaskoa. Baina ez da hori, janaria da, oro har.
Zikinkeria pila bat jan, eta, halako batean, ume bat!
Hiri ere gerta dakikek eta beste edonori ere bai.
Beraz, akabo komediak! Ez diat gehiago jango.
-Zer dio Irènek? -Hasieran, harritu egin duk.
Ohitzen ari duk. Pozik dagoela uste diat. Beste ume bat nahi zian.
A zer aurpegia jarriko duten lagunek hau jakitean.
Ez dik merezi berria lau haizetara barreiatzea.
Nire kidea haizelako esan diat.
Zazpigarren hilabetean, lana utzi beharko diat.
-Zenbagarren hilabetean hago? -Laugarrenean.
Horrelako bat, laranja, saldu nion atzo zure lankide bati.
-Ez. -Badaude beste margo batzuk.
-Berdea. -Dotoreagoa da.
-Polita da. Ondo geratzen zaizu. -Bobi erakutsiko diot.
-Maitea, etorri ikustera. -Hor konpon.
Etorri ikustera!
Irène andrea, nire laguna, Bob.
Utziko al didazu egunkaria?
-Aldizkari bat nahi duzu? -Ez, gizonaren egunkaria.
-Zuretzat. Ez dago ezer barruan. -Nola ba? Beti egoten da zerbait.
-Ninon, ni banoa. -Itxoin pixka bat, maitea.
-Eraman egingo dut. -Gustatuko zaizu; garbitu daiteke.
-Zenbat da? -150 libera.
Lehorra dago.
Ez nuke horrelako gizon bat 3 minutuz jasango.
Ikusi duzue nola hitz egiten dion? Gajoa, zer kalbarioa!
Begira: Gizon bat umez batez erdituko da.
Hamaika ikusteko jaioak gara! Gizonak erditzen, gu dibertitzen.
Irakurriguzu, interesgarria da.
"Gertaerak harridura sortu du, baina ez da bakarra izango".
"Mazetti jauna, Parisko irakaslea, jatorriz italiarra, haurdun dago".
"Medikuntza-kongresuan aurkeztuko du Chaumont irakasleak bere teoria…
…oreka hormonal galduaz".
"Gure espeziearen aldaketa handi baten bezperan omen gaude".
"Sendagai batzuen errua omen da. Janari-intoxikazioa ere aipatu da".
-Zergatik ez bonba atomikoa? -Ez da sinestekoa!
Mazetti, Irène andrea, homonimo bat da?
-Ez, bera da. Marco da. -Ez da posible! Zure laguna?
Bai, ziur esaten dizuet.
Bitxia da, gero! Aspaldi konturatu zarete?
Ofizialki, atzo ezkero dakigu. Baina Marco ondoezik zebilen.
Beraz, okerrena imajinatu nuen. Eta horra.
Hunkigarria da.
Poztuko nintzateke, senarra haurdun balego. Ezin dut umerik izan.
-Aldaketa handia ekarriko du. -Zer aldatuko da?
Ez dakit ba. Dena.
Gizonek umeak badauzkate, pastilla nonahi salduko da.
Eta nahi dutenean abortatuko dute.
Industriburu batek ez du bere fabrika hilabetez utziko.
-Abortatu eta kitto! -Eta ez da espetxera joango!
-Egunkaria utziko didazu? -Bai.
Zure senarrak ume hori eduki nahi du?
Jakina! Hala uste dut, ez baitugu horretaz hitz egin.
Ni poz-pozik nago.
-Horrela gustatzen zaizu? -Bai.
-Bekokiko ilea arinduko dizut? -Ez.
Zalaparta aterako dute gizonek, minberak direnez. Dibertigarria da.
Pentsatu nuen gizentzen ari zela, baina denok gizentzen gara.
Noiz ikusi dut nik? Atzo? Bai, atzo. Ez zidan ezer esan.
Ez dago zalantzarik, begira: Mazetti autoeskola.
Egon liteke beste bat Parisen. Ez du helbiderik jartzen.
Niri gertatuko balitzait, tripa horrekin antenak jartzen!
Guk bezala egingo zenuke. Guk lan egiten dugu, hala ere.
Espaloian, bai, baina ez teilatuan.
Mesedez, ez izan zakarra.
Ez dut ulertzen nola den hori posible.
Ez naiz aditua, baina italiarra izan arren, ez da desberdina.
Beharbada, Soumainek egingo zion. Soumain demontrea!
-Kaixo, jendea. -Kaixo.
-Egingo dugu saio bat makinan? -Ez diat astirik.
-Egia da esaten dutena? -Hi al haiz egunkarikoa?
-Bai, ni naiz. -Kaixo, Mazetti jauna. Egia da?
-Bai, egia da. -Ez du merezi zalapartaka hastea.
-Ez, baina hitz egin daiteke. -Ez da hain kontu arrunta.
-Egingo dugu saio bat makinan? -Zer edan nahi duzue?
-Nik, garagardo txiki bat. -Zuk ere bai?
Ez, alkoholik, ez. Ura.
-Hau nire alababitxia da, Monique. -Kaixo. Gidatzen ikasi nahi duzu?
-Bai, baina iritziz aldatu dut. -Ia ez da ikusten.
-Ezin dut sinetsi. Gehiegi da. -Hasi baizik ez omen da egin.
-Zer esan nahi du horrek? -Ez duzu artikulua irakurri?
Baliteke ni haurdun egotea, eta zuek ere bai, auskalo.
Niretzat, akabo. Zaharregia naiz. Eta ez zait oilaskoa gustatzen.
Ez dakite ziur oilaskoagatik dela.
-Mugitzen sentitzen duzu? -Ez, oraindik ez, baina laster.
-Bitxia irudituko zaizu. -Guri bezain bitxia. Gauza bera da.
Esaiok Ramonari gaur ezin dudala; ez nauk 4ak baino lehen agertuko.
-Nora hoa? -Furgonetaren bila.
Eta berandutzen banaiz, itxoinaraziozu Janvierri.
Ondo begiratzen badiozu, ez da beti bezala ibiltzen.
Aizak, Soumain, hori ez diok hik egin, ezta?
-Ez zuen nahi. -Soumain demontrea!
Ez berandutu. Jatetxean elkartuko gara.
Banoa.
Utzi egin behar zaitut.
Haurdun nago.
Zu ere bai? Banengoen ba.
-Noiz joan nahi duzu? -Bizpahiru hilabetez gera naiteke.
Lehenbailehen esan nahi nizun zuk norbait aurkitzeko.
Bai. Sentitzen dut, Janine.
Nik ere bai.
-Gero arte. On egin. -On egin.
-Kaixo, Mazetti jauna. -Kaixo, Janine.
-Egunkaria irakurri duzu? -Bai.
-Gogaikarria da. -Zergatik? Esan egin behar da.
-Ez zaude ondo? -Bai, ondo nago.
-Bazkaltzera joango gara? -Garbituko al didazu ilea?
-Orain? -Bai.
Nahi baduzu…
Eseri.
Egoera honetaz hitz egin nahi dizut.
-Ez dago beroegi? -Ez, ondo dago.
Zer egoera?
Gurea. Jendea hizketan hasi da.
-Jakina, baina hor konpon. -Hor konpon, bai.
Orain horrela nagoenez, erabaki bat hartu behar zenuke.
Erabaki, zer?
Ezkontzea. Ona da txikiarentzat. Egoera erregularizatuko genuke.
Bai. Ondo iruditzen zait, zuk hala nahi baduzu.
-Eta zure emaztea? -Dibortziatuta gaude.
Berak nahi duena egiten du, nik ere bai.
Orain haurdun utzi nauzunez, ez nauzu baztertuko.
Kaixo, Marco. Bazkaldu nahi duzu?
Ez. Hemen inguruan nenbilen, eta…
Gizendu egin zara.
Pixka bat. Ezkontzera noala esan nahi dizut.
-Behin ezkondu eta aski ez. -Ezinbestean.
Haurdun nago.
Adarra jotzen didazu. Hori egin duzu bizitza osoan.
Horrelako kontuak niri esatera etorri al zara?
Utz nazazu bakean! Axola didala uste al duzu?
Ni pozik nago nire bizitzarekin, nire jendearekin.
Eta ez dut zure gezurren beharrik!
Errespetua galdu dizu, Mazetti andrea?
Ez. Nire senar ohia da. Erotu egin da.
Ama Birjina dela uste du.
-Mahaitik altxatu naiteke? -Bai, eta hasi garbitzen.
-Telebista ikusi nahi nuke. -Ez, berandu da.
Ez marmar egin.
-Esan al diozu Lucasi? -Oraindik, ez. Ez dakit nola esan.
Gero eta nabarmenago daukat tripa eta galdezka has daiteke.
-Galdezka, zer? -Auskalo.
-Zer da gogaikarria? -Ezer ez.
Berri on bat dugu zuretzat.
Anaiatxo bat edo arrebatxo bat izango duzu.
Ez zaude lodi.
Ez nago lodi, oraingoan aitak daukalako umea.
Pozten al zara?
Bera edo zu izatea berdin zait, baina ez ziren emakumeak gizentzen?
Lehen horrela zen, eta orain aldatu egingo da.
Emakumeak Askatzeko Mugimenduagatik da?
Ez, baina gizonek emakumeei laguntzea erabaki dute.
Zuk eman diozu hazia aitari?
Ez dakigu zehatz.
-Prozedura berri bat da? -Horrelako zerbait.
Ohera. Garaia da eta.
-Gabon, aita. -Gabon, untxitxo.
-Arreba bat nahiago dut. -Horrek ez du garrantzirik.
Ezin dut galtza lotu. Itotzen ari naiz.
Utzi ikusten. Ikaragarria da 5 hilabeterako!
Izugarri egongo zara. Baliteke bikiak izatea!
-Zer egingo dut? -Neurriko galtzak.
Handi-handiak, tirantedunak.
Arraroa egiten zait. Ezin naiz ohitu.
Ni ere ez.
Aurrera. Geldi. Poliki, poliki.
Orain, begiratu erretrobisorean. Oso garrantzitsua da.
Norbait zeharkatzen ikusten baduzu, gelditu.
Zure besoa hemen. Hortik, horrela.
Enbragea sartu, ez, ez azeleratu.
Motorra itoko duzu! Gelditu, gelditu.
Erakutsiko dizut. Jar zaitez nire lekuan.
-Lagunduko al didazu? -Bai.
Ezin da gehiago atzeratu.
Marco, telefonoa!
Ariko al zara nire ordez berarekin? Ezin naiz autoan sartu.
-Atzeratu duzu aulkia? -Bai, baina ez dago lekurik.
Giltzurrunetako mina dut. Lana utzi beharko dut.
-Nor da? -Ez dakit.
Scipion Lemeu-rekin jarriko zaitut, Prénatif enpresaren zuzendaria da.
Mazetti jauna, 3tik.
Scipion Lemeu naiz, Prénatif-ekoa, amagaien jantzi-enpresakoa, alegia.
Ez zaitut ezagutzen, baina zurekin bildu nahi nuke.
Nirekin bildu, zertarako?
Zure egoerak interes handia piztu du gure enpresan.
Chaumont irakaslearen artikulua irakurri dugu…
…sustapen-kanpaina bat prestatzen ari gara…
…zuretzat gai ezaguna duena: nola esan? Gizonezkoen amatasuna.
Aitatasuna…
Gizonezkoen aitatasuna, hobeto esanda.
Gure asmoen berri eman nahi dizugu, eta esklusibotasun bat ziurtatu.
Horren trukean, zure kontulariarekin bilduko gara.
Bihar ondo al datorkizu?
Bihar, 2etatik 3retara, bai. Pont de Saint-Cloud-en. Prénatif.
Ondo da. Agur.
"Iréne ileapaindegia", nor da?
Ni naiz, laztana. Libre zaude bihar, 2etatik 3retara?
Ez, ezin dut. Bi hitzordu ditut.
Ezeztatu itzazu. Garrantzitsua da.
-Kontatu ba! -Telefonoz, ez. Azalduko dizut.
Bezero erabat desberdinentzat ari gara oraingoan…
…orain arte emakumeentzat baizik ez baitugu lan egin.
Sail berezi bat eta bilduma berezi bat sortu behar ditugu gizonentzat.
Jantzi zabalak diseinatu, haurdunaldian erabiltzeko modukoak.
Fabrikan lan egiteko, adibidez.
Lan-jantzi zabalgarri bat, 5. hiletik 9.era bitartekoa.
Bai, lan-jantzi zabal-zabal bat, lepoan botoi handi bat daukana.
Marinel-galtzak oso erakargarriak dira gizon arruntarentzat.
Zer iruditzen zaizu?
Ideia onak dira, baina Marcori galdetu.
Ez dakit. Eroso-eroso egotea da kontua.
"Eroso", hor dago koxka. "Eroso-eroso". Hori eslogan bat da.
"Prénatif zuretzat. Eroso-eroso". Apuntatu hori, Solanel.
-Hobeago bat aurki daiteke. -Hori beti.
Gizon modernoarentzat jantzi bat, urtaroen araberakoa.
Neguan, autorako eta kanporako, elurra egiten duenerako.
Belusezko jantzi harmoniotsua, artile kolorekoa eta urdina.
Udaberrian, golferako, jantzi praktiko bat…
…alpaka grisez edo zirrikitun akrilikoz egina.
Udan, jantzi koloretsua: galtza bermuda motzak.
Udazkenean, Parisen, festa-gauetarako…
…beroki beltz bat, txintxilaz forratua.
Inoiz ez bezalako kanpaina hau abian jartzeko…
…zure laguntza erabatekoa behar dugu.
Atsegin handiz, baina ez dakit zer egin dezakedan zuen alde.
Zu etorkizuneko gizona zara guretzat.
Zure irudia zabaldu nahi genuke, eta gure izena zureari elkartu.
Publizitatea!
Bai, baina ez nolanahikoa. Prestigioa!
Maila handiko kartelak. Telebistako iragarkiak. Kolorea.
Baina nik lan bat daukat, saltoki bat, bezeroak…
Kontratua sinatzen badugu, aise aseko ditugu zure premiak.
Hori desberdina da, noski.
-Esadazu zer proposatzen didazuen. -Bai noski.
Joan zaitezkete. Lamarie, geratu gurekin.
Solanel, emadazu Mazettiren kontratuaren proiektua.
Etor zaitezte hona.
Pentsatu dugu gure enpresak bere gain hartuko duela…
…zuen umearen ardura, 10 urte bete arte.
Hori da dena?
10 urte.
Dirusari bat ere pentsatu dugu, hainbesteko bat.
Berritu daitekeena, gure kanpaina guk uste bezain arrakastatsua bada.
Zenbat?
10.000 libera.
Libera berriak… hilabetero.
Opor ordainduak?
Nahi baduzue.
-O, laztana! -Eskatzen ari naiz, eta kitto.
Ez zenuke eskaintza baztertu behar.
Ez, ez. Onartzen dut.
Erantsi, andreak hala eskatuta, opor ordainduen paragrafoa.
-Adiskidea, bejondeizula. -Zorionak, andrea.
Ez al dio itxura gizenagoa ematen?
-Ez, goregi dauka. -Goregi! Bai zera! Ni ohituta nago.
-Zer ba? Familia ugaria duzu? -Zazpi. Zazpi bekatuak bezala.
-Eta denak osasuntsuak. -Ba al dator?
Bai, prest gaude. Zatoz hona, Mazetti jauna.
PRENATIF Denetarako prest
Ez mugitu.
Irribarre egin.
ZURETZAT, GIZONA
Hona lehen zikloaren amaiera.
Ikusten duzuenez, 9. hilabetean, umea dagokion lekuan dago.
Orain arte ezagutu dugun haurdunaldia bezalakoa da dena.
Gure espeziearen aldaketa motel bat gertatzen ari da.
Eta erditzea? Esango didazue. Erditzea, horra hitz galdua.
Baina orain helduko diot.
Baina, aurrena, eta azken sinesgogorrak konbentzitzeko…
…nire bezeroa eta adiskidea aurkeztuko dizuet: Marco Mazetti.
"Ezohiko gertaera".
"Marco Mazetti nazioarteko medikuntza-kongresuan"
Marco Mazetti aurki ama
Marco Mazetti gertaera zoriontsu baten zain
Marco Mazetti atzo nazioarteko kongresuan
ASTEKO GERTAERA
Gaur, gizonik aipatuena bai Frantzian eta bai mundu osoan.
Denok antz eman diozue: Marco Mazetti jauna da.
Beraren inguruan bildu ditugu: bere andregaia, Irène Fontenoy…
…Delavigne doktorea, medikuntza orokorra…
…Chaumont de la Tour irakaslea, ginekologoa…
…Petit de Neuilly artzaina…
…eta Ferdinand Delabut, kazetari ezaguna.
Zu zaitugu aurrez aurreko honen heroia.
Nazioarteko heroi bihurtzeko zorian zaude.
Haurdun zaude. Zer eragin du horrek zugan?
Haurdun dauden emakume guztiek ulertuko didate.
-Bestelako gizona sentitzen zara? -Ez, ez.
Chaumont irakasleak dioen bezala, gauza natural bat da.
Gaur egun ezohiko gizona zara, hala ere.
Gaur goizeko New York Times-ek izenburu hau jarri du:
"Marko Mazetti, gertaerarik garrantzitsuena…
…gizona ilargian ibili zen ezkero".
Ez da ezohikoa. Chaumont irakasleak teoria bat du horretaz.
Irakasle?
Nik diot gaur gizon bat, bai Pekinen edo bai Rion, adibidez…
…haurdunaldi hurbil baten lehen ondoezak sentitzen ari dela.
-Zerbait esan nahi duzu? -Bai.
Le Monde egunkariak gizadiaren historiako iraultza dela aipatu du.
Iraultza bat baita, izan ere. Ba omen zetorren…
…tira ba, etorri da!
Eta oso urruti joango da, bai horixe.
Eboluzioa, espeziearen iraultza, hain zuzen.
-Gizon berri baten jaiotza… -Hara!
-Erantzukizun berriei erantzun. -Barraskiloak bezala.
Ez, barraskiloak ez du zerikusirik kontu honetan.
Petit artzaia.
-Eszeptikoa naiz… -Sinestun eszeptikoa, bitxia!
Sinesten da edo ez da sinesten. Nik sinesten dut.
Baina sinestea da zure lanbidea. Zergatik ez duzu sinetsi behar?
-Ez dut esan… -Adibide bat aipatuko dizut.
Emakume haurdun asko ezagutu ditut, sinesten ez zutenak.
Hau esaten zidaten: "Nola da posible?"
Senarra ez zegoen etxean, Nantesen zegoen, edo Lyonen.
Ulertzen didazu?
Desbideratzen ari gara. Badaude kontu batzuk…
…emakume eta gizonentzat interesgarriak direnak.
Nola doa zure haurdunaldia?
-Oso ondo. -Dietarik gabe, debekurik gabe?
Gatzik gabeko dieta egiten dut, eta tabakoa utzi dut.
Goizeko lehen zigarroaren gustua atsegin ez nuenez, utzi egin dut.
Hona, beraz, zigarroa uzteko modu eraginkor bat.
Galdera bat Irène Fontenoyri: zer iruditzen zaizu egoera hau?
Oso zoriontsua naiz Marcorekin ezkonduko bainaiz…
…eta, gainera, asko maite ditugu umeak.
Lehenengo umea nik egin nuen, eta Marcok egingo du bigarrena.
Normala da, ezta? Biok lan egiten baitugu.
-Zertan lan egiten duzu? -Ile-apaintzailea naiz.
"Chez Irène", Maire hiribidea, 89.
Publizitaterik, ez. Errieta egingo digute. Emakumearen ikuspegitik?
-Emakumearen ikuspegitik? -Emakumearen askapenetik.
Bezeroekin hitz egin dut, eta denak bat gatoz horretan.
Gizona emakumearekin berdindu da. Lasaitu ederra da hori guretzat.
-Ni ere bat nator. -Berdintasuna lehenetsiz?
Berdintasuna, hori da. Eta gizonek hobeto ulertuko digute.
Marco askoz samurragoa da horrela dagoen ezkero.
Egoera berri honek ez die gizonei karrera jakin batzuen atea itxiko?
Militarrei, adibidez.
Zergatik? Ez. Erditzeak ez die emakumeei lan egitea eragozten.
Militarrei haurdunaldi-baimen bat emango zaie.
Ez dugu ernaltzeaz hitz egingo, ez baitugu astirik.
Bukatzeko, esaiguzu hitz bat kontrazepzioaz.
Kontrazepzio-metodo klasikoak ez digute balioko.
Gaiari berriz heldu, eta beste pastilla bat prestatu beharko da.
Guk hartu beharko dugu.
Eskerrik asko. Horrela bukatuko da gure saioa.
"Asteko gertaera" izan da. Gaur arratsean, Marco Mazetti.
Aldizkari bat ezin ireki Marcoren berri jakin gabe!
-Atzo ez zenuen telebista ikusi? -Ez daukat telebistarik.
Eta edukiko banu, ez nuke ikusiko.
Oker zeundeke; Irène andrea bikain aritu baitzen.
-Egia. Eta oso ondo orraztua. -Honela nengoen.
Orrazkera bakarrik, ez. Oso ondo hitz egin zuen.
-Zer esan zenuen? -Ez naiz oroitzen.
Gizonei buruz zen. Primeran erantzun zenien.
-Alde egitera omen zoaz. -Leku handiago baten bila gabiltza.
Oraindik ez dugu ezer egin. Laka jarriko dizut?
Beti bezala. Horri esker, askoz lan gehiago izango duzu.
Umea etortzean, oso bestelakoak izango dira kontuak.
-Ez da posible! -Hartuko dut nik, nahi baduzu.
Ez. Banoa, senarrarentzat izango baita berriz. Barkatu.
Zu al zara? Hiru aldiz deitu dizut, etengabe ari dira zutaz galdezka.
Soumainek ez dizu ezer esan?
Telebistan nengoen.
Idazkari bat hartu beharko duzu, ni lanpetuta nago eta.
Badakit, baina ez dut astirik. Nork deitu du?
"Play-Boy"k 3 aldiz deitu du; 4 orrialde nahi dituzte zurekin.
Zurekin?
Nik ez dut zerikusirik horretan. Zugan dute interesa.
"Elle"k ez du deitu?
Oraindik ez. Baina laster deituko dute. Eta zer gehiago?
"Editions du Matin"ek nobela bat atera nahi du zure haurdunaldiaz.
Eta "Sex-Appeal"ek ere bai… Zer esan dute? Itxaron…
Artikulu sakon bat, baina deituko diezula esan diet.
Hori al da dena?
"News Week" 2etan; eta Chaumont, 4etan, 7. hilabeteko azterketarako.
Zer? Itxoin, ez dut ezer entzuten.
Janine, ardura zaitez Lambert andreaz.
Zer zenioen?
Lokal bat aurkitu dut. Gaur arratsaldean ikus dezakegu.
3retatik 4etara? Ondo da. Musu bat.
Zer ordutan da Chaumont?
-Hitz egin duk berarekin? -Bai. Hitzordu bat orduro.
Aintza! Denek hirekin nahi! Txoferra behar baduk, deitu niri.
Abentura zoragarri bat da! Gai polita antzerki-lan baterako.
Gizon ernaldua sutondoan, zain; emaztea, traktorean, lurra lantzen.
Ikusten zer esan nahi dudan?
Bitxia! Gizona ontziak garbitzen eta emaztea motorra berrikusten!
Antzerkia esan dut, ez bulebarreko arinkeria!
Gizona bere amets bakartiaren atzetik.
Bakartia, ez. Ikusi duzu? Ez zara jadanik salbuespena.
Non ikusi dut hori? Hemen: "Arrisku bat, jende gehiegi munduan".
Jakina! Denok jartzen bagara, bikoiztu egingo da biztanleria.
Ez, ez da hori. Eta hala ere…
Hemen: "Beste haurdunaldi bat Bellac-en, Limousinen".
"Sarjentu batek Chaumontek aipatutako ondoezak sentitu ditu".
Horra! Hartuta nagoela uste dut.
Barkatu.
-Zer duzu? -Sabela…
Gaur goizean esan dit. Haurdun dago.
-Zer duzu? Gaizki zaude? -Ez dakit.
Burua jiraka ari zait. Bihotzean min dut.
30 kasu daude Frantzian. Askoz gehiago atzerrian.
Frantses biztanleria bikoiztu egingo da 3 urtetan.
Aurre egin behar diogu arazo demografiko eta soziologiko horri.
Osasun publikoaren izenean, erne jarri nahi dut gobernua.
Arlo batzuetan ditugun eskasiak azpimarratzeko joera dugu.
Izan gaitezen behingoz aurrerabidearen aitzindariak.
Haurtzaindegi-sare bat sor dezagun, Frantzia osoa harro egon dadin…
…eta atzerrietako herrialde guztiak gure bekaitzez gera daitezen.
-Zoragarria iruditzen zait. -Zer esango dizut nik.
Ez duzu horrelakorik aurkituko Paris osoan. Ez da existitzen.
Hau da behar duguna. Hemen, itxarongela.
Hor zuk bulegoa jarri, eta nik han ile apaindegia.
Oso zabala da. Hamar besaulki jar ditzaket.
Bai, bost alde bakoitzean.
Eta lehorgailuak kabina batean. Kabina bat ondo legoke!
Umea prest al dago? Ez, ez dago prest.
Barkaidazu.
Bai, salgai dago. Sekulako negozioa da.
Zatoz goiko apartamentua ikustera; hegoaldera da, hiru gelarekin.
Joan egin behar dugu. Hitzordu bat dugu.
Apartamentu egokia da, umerik izan ezkero. Baduzue umerik?
Bai, bat dugu, eta beste baten zain gaude.
Zorionak, andrea. Ez dizut antzeman.
Umea ez daukat nik, senarrak baizik.
Hori da! Banengoen ba. Zu Mazetti jauna zara! Zorionak.
-Keak ez dizu traba egingo? -Ez, inolaz ere.
-Harro nago zuekin tratua egiteaz. -Pentsatuko dugu.
-Bai, pentsatu egingo dugu. -Ez pentsatu gehiegi.
Horrelako negozioek ez dute luzaroan irauten merkatuan.
Garaipen bat da. Frantzia osoa galdezka, mundu osoa zuri begira.
Zarata handiegia da, beharbada…
Gertaera paregabe bat da. 20 urteko ikerketen emaitza.
Zientzia-akademiak interes handia du nire txostenean.
Aste honetan, kasu asko agertu dira munduan.
Sidney, Atlanta, Indianapolis…
Badago kasu bat Filipinetan, gaur goizean telexez bidalia.
Mundua mugitzen ari da!
-Mundua, bai, baina umea, ez. -Zer esan nahi duzu?
Ez dut sentitzen ostikoen zirrara hori, Irènek aipatzen duena.
Zer sentitzen duzu zehazki?
Zehazki… Ikuspenak, gauza bitxiak.
-Larritasunak. -Bai, horrelako zerbait.
Berez, 7 hilabeterekin, umea lehoi bat bezala mugituko litzateke.
Eseri. Ez ahaztu zure kasuan eremu ezezagunean gabiltzala.
-Larria da? -Ez, baina ez dakigu ezer.
Emakumea 9 hilabeteren ondoren erditzen da. Gizona, berriz…
-Umea 10 hilabetez eduki dezaket? -Edo 10 urtez?
Ez dut uste. Erradiografia bat egingo dugu.
-Ez dizu beldurrik ematen…? -Lasai egon.
-Neska dela esango nuke. -Hori uste duzu?
Oker egongo naiz, bestela. Sartu hor eta erantzi zaitez.
Ez urduri egon. Izan zaitez lasaia eta ulerbera.
Marco ez da lehengo bera.
Berez, samurra da eta apetatsu bihurtu da.
Egoera horretan, gizon eta emakume, denek izaten dituzte arazoak.
Eser zaitez. Lasaitu zaitez. Ez kezkatu.
Ikusagun hau. Jateko gogoa baduzu?
Handia. Asko jaten dut. Goseak nago beti.
Kontuz, ez gehiegi jan.
Jendeak uste du asko jan behar dela umea elikatzeko.
Okerreko ustea da. Ahuspez etzan zaitez.
-Eta loa? -Oso ondo. Asko lo egiten dut.
Erne, ez arnasa hartu. Batere, batere.
Arnasa hartu.
-Zer duzu? Hotzak zaude? -Ez. Mugitzen ari dela uste dut.
Jakina mugitzen dela. Ikusten? Ez diozu arreta jarri.
Gizonok ez diegu kasu handirik egiten adiskidetasun-keinu horiei.
Emakumeak zelatan egoten dira: lehen zeinuari erreparatzen diote.
Sentiberagoak dira, alegia.
Dena ondo legoke, larritasun horiek ez banitu.
Munstro batez erditzeko beldur naiz.
Amets egiten dut: batzuetan, oilasko bat da; bestetan, arraina…
Baina ez aipatu ezer Irèneri, kezkatu egingo litzateke eta.
Nor ez da larrituko bizi garen mundu honetan.
Erdituko den gizona gizon hobea izango da…
…ulertu duelako, sortzea zer den badakielako.
-Nola aurkitu duzu? -Sasoian. Lodi, baina ez hainbeste.
-Gutxiegi ez? -Tamainan.
Etorri bihar 11etan. Erradiografien emaitzak emango dizkizuet.
-Eta ez zaitezte oinazetu. -Arrazoi duzu.
Bitariko saltokia egin nahi dugu: ile apaindegia eta autoeskola.
Ilea kizkurtu eta gidatzen ikasi: atsegina izan liteke. Berria da.
Oso ondo dago. Erdian, itxarongela bat dago.
Egina balego bezala ari naiz. Ea suertea dugun.
Zer nioen? A, bai. Areto urdin bat egongo da, musikarekin.
-Eta manikura egingo dut. -Eta ni, orduan, zer?
Elkarrekin jarraituko diagu. Beste norbait kontratatuko diagu.
Handiro ari haiz, e?
Begira Prénatifek zer eman digun sehaskarekin batera.
-Begiz? -Bai zera!
Orain zu aterako zara, Marco, horra publizitatea.
-Zurbilegi dago. -Ez, utzi dagoen bezala.
Prénatif, haurdunaldia goxatuko dizun adiskidea.
Gizona, zuretzat Prénatif denetarako prest daukazu.
Hori al da dena?
Ez zaik gustatu? Ez nauk ondo ikusi?
Bai, ondo ikusi haut. Baina ez haiz asko agertzen.
Gehiago egingo ditiat.
Birzikla zaitez, orain dioten bezala, eta telebistan lan egin.
Izar bat zara zure alorrean.
Erretzeko sekulako gogoa dut orain. Bitxia da. Pasatu zitzaidan.
Ez, txarra da umearentzat. Chaumontek garbi esan du hori.
Ohera, kukubiltxo. O! Autoeskola eta ile apaindegia.
Tira, katutxo, ohera.
Janvier andereñoak huts egin du berriz ere azterketa.
Ez du inoiz aterako.
Ramonarekin jo diat.
Ez haiz aspertzen.
-Zer esaten ari da Soumain? -Ez da umeentzat.
Nor ote da ordu honetan?
-Nirekin etor daiteke ezkontzara? -Bai noski.
-Ginou! -Sartu-atera besterik ez.
Ez, sartu.
-Kaixo, Marco. -Kaixo, Ginou. Zer moduz?
Ezagutzen duzu Soumain, Marcoren kidea.
Kaixo. Hau Rodolphe da, lagun bat, arte ederren ikaslea.
-Gabon, Ginou. -Gabon, polit hori.
Zer zabiltza ordu hauetan? Ohera bizkor.
Zoragarria da gertatzen ari zaizuena!
Hau ekarri dizut: jantzitxo bat eta zapatatxoak.
Puntaduna duzu, mutila izango da.
Chaumontek dioenez, neska izango da.
Auskalo. Huts egiten dute beti. Zoragarria da, ezta?
Sekulako zirrara egin dit. Zorionak.
Ginou zure ezaguna zela jakitean, ezagutu nahi izan zaitut.
-Rodolpheren ametsa! -Ulertzen dizut.
Izugarri gustatuko litzaidake. Pixkanaka emakume sentituko zara.
Ez horixe.
Zuk, berez, sexuz aldatu nahi zenuke.
Bakoitzak bere fantasiatxoak, ezta? Ukitu dezaket?
-Jakina. -Izugarri gustatzen zaizkit umeak.
Goazen. Lehen ekitaldia galdu dugu. Montparnasse antzokira goaz.
Ni ere banoa zuekin, baina artisten aldera.
Horko aktore bat ezagutzen dut, Ramona Martínez.
-Agur, Marco. -Zurekin joango naiz.
Ezkondu egin behar omen duzu. Ikusten? Ezkondu egingo dira!
Den-dena daukazu zoriontsu izateko!
Egia da. Den-dena daukagu zoriontsu izateko.
Nola ezer ez?
Ezer ez.
-Baina ezer ez, zer? -Dena erabat normala da.
Haurdun ez nagoela esan nahi duzu?
Ikustazu zerorrek.
Baina hau zer da ba? Fibroma bat?
Ezin dizut oraingoz esan. Baina argi dago: ez dago umerik.
-Ez zara erradiografiaz nahasi? -Zoritxarrez, ez.
Izugarria da. Ez da posible.
Hutsegite bat izan da. Hutsegitea deitoragarria da eta gizatiarra.
Zer gertatuko zaigu hainbeste publizitatearekin? A zer itxura!
-Zer ikusten da hor? -Heste mehea.
-Gizendu egin naiz, ordea! -Adiskidea!
Emakume batzuk urduritasunezko haurdunaldiak dituzte, kisteak…
Naturaren gutiziak dira, eta zientziak ez ditu ondo ezagutzen.
Berrorekatu egingo zaitut. Dieta zorrotz bat egingo duzu.
Ez duzu jango ez fekularik, ez patatarik, ez ogirik, ez pastarik…
Kontuz pastarekin!
Eta laster galduko duzu loditasun trabagarri hori.
Ez gara sekula zutituko. Auzokoek barre egingo digute.
Ez egin dramarik. Ulertzen dut zuen desilusioa.
Baina zer esango nuke nik? 20 urteko ikerketak pikutara!
Tesiak etorkizunik ez!
Eta Sidney, Mosku, Karibea…?
Psikosi kolektibo bat, seguru asko.
Auskalo. Kasu horien artean egongo da baten bat…
Ez dut itxaropenik.
Ginouk hain jantzi polita ekarri dit!
-Irakasle, ondo izorra… -Badakit, jauna.
Zure iritzi berekoa naiz.
GIZON HAURDUNA IRUZURRA ZEN
-Irakurri duk? -Bai, baina ez dik ezer esan nahi.
Chaumont behin nahasi bada, bi aldiz ere nahas daiteke.
-Hala uste duzu? -Jakina!
-Ez zaude prest, berandu gabiltza. -Bai, laztana, banoa.
Orain ez jan tartarik. Polita da, ezta?
-Oso polita. -Zoragarria. Eder-eder zaude.
Joango al gara?
-Haserre zaude? -Ez, laztana.
-Egunkariarengatik da. -Zer jartzen du?
Ezer ez.
Agur txekorrak, behiak, ardiak, habiak.
Ardiak ez, txerriak.
Zer duzu? Irène, eser zaitez.
Zer duzu? Zer gertatzen da?
Uste dut haurdun nagoela.
AZPITITULUAK: Jon Muñoz